CELEX: 32021R0426
Language: sl
Date: 2021-03-10 00:00:00
Title: Izvedbena uredba Komisije (EU) 2021/426 z dne 10. marca 2021 o popravku Izvedbene uredbe (EU) št. 1263/2011 glede dovoljenja za Lactococcus lactis (NCIMB 30160) kot krmni dodatek za vse živalske vrste (Besedilo velja za EGP)

11.3.2021   
               
               
                  SL
               
               
                  Uradni list Evropske unije
               
               
                  L 84/18
               
            
         IZVEDBENA UREDBA KOMISIJE (EU) 2021/426
         z dne 10. marca 2021
         o popravku Izvedbene uredbe (EU) št. 1263/2011 glede dovoljenja za Lactococcus lactis (NCIMB 30160) kot krmni dodatek za vse živalske vrste
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
         ob upoštevanju naslednjega:
         
                     (1)
                  
                  
                     Z Izvedbeno uredbo Komisije (EU) št. 1263/2011 (2) je bila za obdobje desetih let dovoljena uporaba pripravka iz Lactococcus lactis NCIMB 30160 kot krmnega dodatka za vse živalske vrste.
                  
               
                     (2)
                  
                  
                     Dovoljenje je bilo v skladu s členom 13(2) Uredbe (ES) št. 1831/2003 naknadno spremenjeno z Izvedbeno uredbo Komisije (EU) 2020/1092 (3) glede formulacije dodatka.
                  
               
                     (3)
                  
                  
                     Načrtovana sprememba se ni nanašala na obdobje veljavnosti dovoljenja iz Izvedbene uredbe (EU) št. 1263/2011, ki naj bi trajalo do 26. decembra 2021. Vendar je bilo v Prilogi k Izvedbeni uredbi (EU) 2020/1092 pomotoma navedeno, da naj bi obdobje dovoljenja za Lactococcus lactis NCIMB 30160 trajalo do 16. avgusta 2030. Navedena napaka je bila zato z Izvedbeno uredbo (EU) 2020/1092 vključena v Izvedbeno uredbo (EU) št. 1263/2011.
                  
               
                     (4)
                  
                  
                     Zaradi jasnosti in pravne varnosti je zato treba popraviti Izvedbeno uredbo (EU) št. 1263/2011 v zvezi z datumom poteka veljavnosti dovoljenja za Lactococcus lactis NCIMB 30160.
                  
               
                     (5)
                  
                  
                     Z Izvedbeno uredbo (EU) 2020/1092 je bilo določeno, da se sprememba pogojev dovoljenja za dodatek Lactococcus lactis NCIMB 30160 nanaša samo na formulacijo dodatka. Nobenega sklicevanja ni bilo na potrebo po spremembi obdobja veljavnosti dovoljenja za navedeni dodatek. Prav tako člen 9(8) Uredbe (ES) št. 1831/2003 določa, da se dovoljenja izdajo za obdobje desetih let, od tega pravila pa ni mogoče odstopati s spremembo pogojev dovoljenja. Poleg tega je bil v registru krmnih dodatkov tudi po sprejetju Izvedbene uredbe (EU) 2020/1092 kot datum poteka veljavnosti dovoljenja za dodatek Lactococcus lactis NCIMB 30160 še naprej naveden datum 26. december 2021. Če predlagani popravek ne bi imel retroaktivnega učinka, bi prišlo do kršitve načela nediskriminacije med nosilci dejavnosti, saj bi odobritev podaljšanega obdobja dovoljenja od datuma začetka veljavnosti Izvedbene uredbe (EU) 2020/1092 za dodatek Lactococcus lactis NCIMB 30160 le neupravičeno koristila nosilcem dejavnosti, ki tržijo ali uporabljajo navedeni dodatek. Poleg tega se v tem primeru ne šteje, da retroaktivnost vpliva na legitimna pričakovanja zadevnih nosilcev dejavnosti. Nazadnje, predlagani popravek se uvede v nekazenskem okviru, saj je bil napačni datum poteka veljavnosti dovoljenja, naveden v Izvedbeni uredbi (EU) 2020/1092, posledica napake. Ta uredba bi se zato morala uporabljati retroaktivno od datuma začetka veljavnosti Izvedbene uredbe (EU) 2020/1092.
                  
               
                     (6)
                  
                  
                     Za ohranitev upravičenih pričakovanj zainteresiranih strani in zaradi retroaktivne uporabe predlaganega popravka bi morala ta uredba začeti veljati čim prej.
                  
               
                     (7)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga k Izvedbeni uredbi (EU) št. 1263/2011 se popravi, kot je navedeno v Prilogi k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
            Uporablja se od 16. avgusta 2020.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 10. marca 2021
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 268, 18.10.2003, str. 29.
         
            (2)  Izvedbena uredba Komisije (EU) št. 1263/2011 z dne 5. decembra 2011 o izdaji dovoljenj za Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum (DSM 12836), Lactobacillus plantarum (DSM 12837), Lactobacillus brevis (DSM 12835), Lactobacillus rhamnosus (NCIMB 30121), Lactococcus lactis (DSM 11037), Lactococcus lactis (NCIMB 30160), Pediococcus acidilactici (DSM 16243) in Pediococcus pentosaceus (DSM 12834) kot krmne dodatke za vse živalske vrste (UL L 322, 6.12.2011, str. 3).
         
            (3)  Izvedbena uredba Komisije (EU) 2020/1092 z dne 24. julija 2020 o spremembi Izvedbene uredbe (EU) št. 1263/2011 glede dovoljenja za Lactococcus lactis (NCIMB 30160) kot krmni dodatek za vse živalske vrste (UL L 241, 27.7.2020, str. 10).
      
      
         
            PRILOGA
            V Prilogi k Izvedbeni uredbi (EU) št. 1263/2011 se vnos za dodatek Lactococcus lactis NCIMB 30160 z identifikacijsko številko 1k2082 popravi:
            
                         
                     
                     
                        v stolpcu „Datum poteka veljavnosti dovoljenja“ se datum „16.8.2030“ nadomesti s „26.12.2021“.